CELEX: 32016R1253
Language: sl
Date: 2016-07-29 00:00:00
Title: Izvedbena uredba Komisije (EU) 2016/1253 z dne 29. julija 2016 o spremembi Uredbe (EU) št. 92/2010 glede izmenjave podatkov med carinskimi organi in nacionalnimi statističnimi organi ter glede priprave statistike (Besedilo velja za EGP)

30.7.2016   
               
               
                  SL
               
               
                  Uradni list Evropske unije
               
               
                  L 205/12
               
            IZVEDBENA UREDBA KOMISIJE (EU) 2016/1253
      z dne 29. julija 2016
      o spremembi Uredbe (EU) št. 92/2010 glede izmenjave podatkov med carinskimi organi in nacionalnimi statističnimi organi ter glede priprave statistike
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 471/2009 Evropskega parlamenta in Sveta z dne 6. maja 2009 o statistiki Skupnosti o zunanji trgovini z državami nečlanicami in razveljavitvi Uredbe Sveta (ES) št. 1172/95 (1) ter zlasti člena 6(1) in člena 7(2) Uredbe,
      ob upoštevanju naslednjega:
      
                  (1)
               
               
                  Uredba (ES) št. 471/2009 določa skupni okvir za sistematično pripravo evropskih statističnih podatkov v zvezi z blagovno menjavo z državami nečlanicami. Glavni vir podatkov za navedene statistične podatke so podatki, pridobljeni iz carinskih deklaracij. Navedena uredba je bila pripravljena, da bi se upoštevale posebne in nove carinske poenostavitve, ki se bodo izvajale na podlagi Uredbe (ES) št. 450/2008 Evropskega parlamenta in Sveta (2) (v nadaljnjem besedilu: Modernizirani carinski zakonik). To je zadevalo zlasti „samooceno“, ki bi vključevala opustitev predložitve deklaracije carini in postopek centraliziranega carinjenja, kadar bi bilo mogoče carinske uvozne ali izvozne formalnosti izpolniti v več kot eni državi članici.
               
            
                  (2)
               
               
                  Uredba (EU) št. 952/2013 Evropskega parlamenta in Sveta (3) (v nadaljnjem besedilu: carinski zakonik Unije) je razveljavila Modernizirani carinski zakonik in od 1. maja 2016 nadomestila carinske določbe iz Uredbe Sveta (EGS) št. 2913/92 (4).
               
            
                  (3)
               
               
                  Izvedbeni sklep Komisije (EU) 2016/578 (5) določa delovni program iz člena 280 carinskega zakonika Unije in se nanaša na elektronske carinske sisteme, ki bodo razviti na njegovi podlagi.
               
            
                  (4)
               
               
                  Do razpoložljivosti navedenih elektronskih sistemov Delegirana uredba Komisije (EU) 2016/341 (6) (v nadaljnjem besedilu: prehodni delegirani akt) določa prehodne ukrepe za izmenjavo in shranjevanje informacij med carinskimi organi ter med carinskimi organi in gospodarskimi subjekti.
               
            
                  (5)
               
               
                  Uredba (ES) št. 471/2009 je bila izvedena z Uredbo Komisije (EU) št. 92/2010 (7).
               
            
                  (6)
               
               
                  Uredbo (EU) št. 92/2010 je treba prilagoditi določbam carinskega zakonika Unije glede posebnih postopkov za izmenjavo podatkov med carinskimi organi in nacionalnimi statističnimi organi, zlasti v zvezi s carinsko poenostavitvijo, imenovano centralizirano carinjenje, iz člena 179 carinskega zakonika Unije.
               
            
                  (7)
               
               
                  Dogovor carinskih organov o poenostavitvi priprave carinskih deklaracij za blago, ki je uvrščeno pod različne tarifne podštevilke, bi se moral odražati v pripravljeni statistiki.
               
            
                  (8)
               
               
                  Za pridobitev informacij o ekonomsko relevantnem gibanju med državami članicami po carinjenju (za uvoz) ali pred carinjenjem (za izvoz) bi bilo treba sprejeti ukrepe za identifikacijo zadevnih držav članic za namene zunanjetrgovinske statistike.
               
            
                  (9)
               
               
                  Spremembe, ki zahtevajo prilagoditev prenosa podatkov držav članic Komisiji (Eurostatu), bi se morale uporabljati samo v mesečnih referenčnih obdobjih, in sicer od referenčnega meseca januarja 2017 naprej.
               
            
                  (10)
               
               
                  Uredbo (EU) št. 92/2010 bi bilo treba ustrezno spremeniti.
               
            
                  (11)
               
               
                  Ukrepi iz te uredbe so v skladu z mnenjem Odbora za statistične podatke v zvezi z blagovno menjavo z državami nečlanicami –
               
            SPREJELA NASLEDNJO UREDBO:
      Člen 1
      Uredba (EU) št. 92/2010 se spremeni:
      
                  1.
               
               
                  Člen 1 se nadomesti z naslednjim:
                  „Člen 1
                  Načini izmenjave podatkov med carinskimi organi in nacionalnimi statističnimi organi
                  1.   V tej uredbi se uporabljajo naslednje opredelitve pojmov:
                  
                              (a)
                           
                           
                              ‚centralizirano carinjenje v prehodnem obdobju‘ pomeni centralizirano carinjenje iz člena 179 Uredbe (EU) št. 952/2013 Evropskega parlamenta in Sveta o carinskem zakoniku Unije (*) (v nadaljnjem besedilu: carinski zakonik Unije), ki vključuje carinske organe več kot ene države članice in pri katerem je način izmenjave informacij med carinskimi organi zajet s členom 18 Delegirane Uredbe Komisije (EU) 2016/341 (**);
                           
                        
                              (b)
                           
                           
                              ‚avtomatizirano centralizirano carinjenje‘ pomeni centralizirano carinjenje, ki vključuje carinske organe več kot ene države članice in pri katerem je način izmenjave informacij med carinskimi organi zajet z ustreznim nadnacionalnim elektronskim sistemom za centralizirano carinjenje za uvoz ali izvoz, kot je določeno v delovnem programu iz člena 280 carinskega zakonika Unije (***).
                           
                        2.   Nacionalni carinski organi brez odlašanja, najpozneje pa v mesecu po mesecu, ko so bile carinske deklaracije sprejete ali so bile o njih sprejete ustrezne odločitve, svojim nacionalnim statističnim organom predložijo evidence o uvozu in izvozu iz carinskih deklaracij,
                  
                              (a)
                           
                           
                              vloženih pri njih ali
                           
                        
                              (b)
                           
                           
                              za katere jim je dopolnilna deklaracija v skladu s členom 225 Izvedbene uredbe Komisije (EU) 2015/2447 (****) na voljo prek neposrednega elektronskega dostopa v sistemu imetnika dovoljenja.
                              Carinski organi nacionalnim statističnim organom zagotovijo revidirane evidence o uvozu in izvozu z dopolnjenimi ali spremenjenimi že poslanimi statistični podatki.
                           
                        Obveznost predložitve evidenc iz carinskih deklaracij nacionalnemu statističnemu organu se ne uporablja za carinske deklaracije, ki jih zajema avtomatizirano centralizirano carinjenje in se v skladu z odstavkom 3 zagotovijo drugi državi članici.
                  Prvi pododstavek ne vpliva na pravice nacionalnih statističnih organov glede njihovega dostopa do administrativnih evidenc in njihove uporabe iz člena 17a Uredbe (ES) št. 223/2009 Evropskega parlamenta in Sveta (*****).
                  3.   Z učinkom od datuma izvajanja mehanizma za vzajemno izmenjavo podatkov po elektronski poti v skladu s členom 7(2) Uredbe (ES) št. 471/2009, kar pomeni, takoj ko zadevna država članica uporablja avtomatizirano centralizirano carinjenje, se uporablja naslednje:
                  Kadar je carinska deklaracija zajeta z avtomatiziranim centraliziranim carinjenjem, carinski organ, pri katerem je navedena carinska deklaracija vložena, zagotovi, da se kopije podatkov navedene carinske deklaracije v enakem roku, kot je določen v skladu s prvim pododstavkom odstavka 2, pošljejo carinskemu organu države članice, v kateri je blago ob prepustitvi v carinski postopek. Obveznost prenosa podatkov se nanaša tudi na carinsko deklaracijo, kadar je dopolnilna deklaracija v skladu s členom 225 Izvedbene uredbe (EU) 2015/2447 na voljo prek neposrednega elektronskega dostopa v sistemu imetnika dovoljenja.
                  Prenos se šteje za zagotovljen in časovni okvir za upoštevan, kadar prenos med državami članicami poteka v skladu z ureditvijo iz členov 231 in 232 Izvedbene uredbe (EU) 2015/2447.
                  Carinski organ, ki prejme podatke, jih brez odlašanja pošlje svojemu nacionalnemu statističnemu organu. To pa ne vpliva na pravice nacionalnih statističnih organov glede njihovega dostopa do administrativnih evidenc in njihove uporabe iz člena 17a Uredbe (ES) št. 223/2009.
                  4.   Carinski organi na zahtevo nacionalnih statističnih organov preverijo točnost in popolnost evidenc o uvozu in izvozu, ki so jih zagotovili.
                  
                     (*)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1)."
						
                  
                     (**)  Delegirana uredba Komisije (EU) 2016/341 z dne 17. decembra 2015 o dopolnitvi Uredbe (EU) št. 952/2013 Evropskega parlamenta in Sveta v zvezi s prehodnimi določbami za nekatere določbe carinskega zakonika Unije, kadar zadevni elektronski sistemi še ne delujejo, in o spremembi Delegirane uredbe (EU) 2015/2446 (UL L 69, 15.3.2016, str. 1)."
						
                  
                     (***)  Najnovejši je Izvedbeni sklep Komisije (EU) 2016/578 z dne 11. aprila 2016 o oblikovanju delovnega programa v zvezi z razvojem in uporabo elektronskih sistemov, predvidenih v carinskem zakoniku Unije (UL L 99, 15.4.2016, str. 6)."
						
                  
                     (****)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558)."
						
                  
                     (*****)  Uredba (ES) št. 223/2009 Evropskega parlamenta in Sveta z dne 11. marca 2009 o evropski statistiki ter razveljavitvi Uredbe (ES, Euratom) št. 1101/2008 Evropskega parlamenta in Sveta o prenosu zaupnih podatkov na Statistični urad Evropskih skupnosti, Uredbe Sveta (ES) št. 322/97 o statističnih podatkih Skupnosti in Sklepa Sveta 89/382/EGS, Euratom, o ustanovitvi Odbora za statistične programe Evropskih skupnosti (UL L 87, 31.3.2009, str. 164).“"
						
               
            
                  2.
               
               
                  v členu 2(1) se točka (a) nadomesti z naslednjim:
                  
                              „(a)
                           
                           
                              evidenc o uvozu in izvozu, ki so jih predložili carinski organi na podlagi obveznosti iz člena 1;“
                           
                        
            
                  3.
               
               
                  člen 2(2) se spremeni:
                  
                              (i)
                           
                           
                              točka (g) se nadomesti z naslednjim:
                              
                                          „(g)
                                       
                                       
                                          oznaki blaga;
                                          kadar se statistika pripravlja z uporabo virov podatkov iz člena 4(1) Uredbe (ES) št. 471/2009 in po ugotovitvah nacionalnih statističnih organov na ta vir podatkov vpliva dogovor carinskih organov iz člena 177 carinskega zakonika Unije, nacionalni statistični organi zagotovijo možnost za identifikacijo podatkov v pripravljeni statistiki, na katerih ustreznost ali kakovost vpliva navedeni dogovor;“
                                       
                                    
                        
                              (ii)
                           
                           
                              točka (h) se nadomesti z naslednjim:
                              
                                          „(h)
                                       
                                       
                                          državi članici, v kateri je blago ob prepustitvi v carinski postopek. Vendar so nacionalni statistični organi obvezani zbirati te informacije, samo kadar se uvoz ali izvoz nanašata na carinske deklaracije, ki so zajete s centraliziranim carinjenjem v prehodnem obdobju;
                                          državi članici, v kateri je bila vložena carinska deklaracija. Vendar so nacionalni statistični organi obvezani zbirati te informacije, samo kadar se uvoz ali izvoz nanašata na carinske deklaracije, ki so zajete z avtomatiziranim centraliziranim carinjenjem;“
                                       
                                    
                        
                              (iii)
                           
                           
                              točka (i) se nadomesti z naslednjim:
                              
                                          „(i)
                                       
                                       
                                          namembni državi članici pri uvozu.
                                          Za tiste evidence o uvozu, za katere carinski podatki o namembni državi članici niso na voljo, države članice uporabijo druge informacije iz carinske deklaracije, ki jih štejejo za pomembne za pripravo zunanjetrgovinske statistike po namembni državi članici.
                                          Kadar nacionalni statistični organi ne morejo prejeti nobenih neposrednih ali posrednih informacij, ki omogočajo navedeno pripravo, navedejo šifro po geonomenklaturi ‚QV‘, kadar menijo, da namembna država članica ni ista kot država članica, v kateri je blago ob prepustitvi v carinski postopek;“
                                       
                                    
                        
                              (iv)
                           
                           
                              točka (j) se nadomesti z naslednjim:
                              
                                          „(j)
                                       
                                       
                                          državi članici dejanskega izvoza pri izvozu.
                                          Za evidence o izvozu, za katere carinski podatki o državi članici dejanskega izvoza niso na voljo, nacionalni statistični organi uporabijo druge informacije iz carinske deklaracije, ki jih štejejo za pomembne za pripravo zunanjetrgovinske statistike po državi članici dejanskega izvoza.
                                          Kadar nacionalni statistični organi ne morejo prejeti nobenih neposrednih ali posrednih informacij, ki omogočajo navedeno pripravo, navedejo šifro po geonomenklaturi ‚QV‘, kadar menijo, da država članica dejanskega izvoza ni ista kot država članica, v kateri je blago ob prepustitvi v carinski postopek;“
                                       
                                    
                        
                              (v)
                           
                           
                              točka (l) se nadomesti z naslednjim:
                              
                                          „(l)
                                       
                                       
                                          državi odpreme/izvoza pri uvozu;“.
                                       
                                    
                        
            
                  4.
               
               
                  V členu 2(3) se prvi stavek nadomesti z naslednjim:
                  „Statistika vsebuje prilagoditve manjkajočih, zapoznelih ali nepopolnih evidenc.“
               
            
                  5.
               
               
                  V členu 2(4) se prvi stavek nadomesti z naslednjim:
                  „Za posamezne posle pod statističnim pragom lahko države članice pripravijo manj podrobne informacije kot je določeno v členu 6(1) Uredbe (ES) št. 471/2009.“
               
            Člen 2
      Začetek veljavnosti in uporaba
      Ta uredba začne veljati dvajseti dan po objavi v Uradnem listu Evropske unije.
      Člen 1(3) in člen 1(4) se uporabljata za referenčna obdobja od januarja 2017.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 29. julija 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 152, 16.6.2009, str. 23.
      
         (2)  Uredba (ES) št. 450/2008 Evropskega parlamenta in Sveta z dne 23. aprila 2008 o carinskem zakoniku Skupnosti (Modernizirani carinski zakonik) (UL L 145, 4.6.2008, str. 1).
      
         (3)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
      
         (4)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
      
         (5)  Izvedbeni sklep Komisije (EU) 2016/578 z dne 11. aprila 2016 o oblikovanju delovnega programa v zvezi z razvojem in uporabo elektronskih sistemov, predvidenih v carinskem zakoniku Unije (UL L 99, 15.4.2016, str. 6).
      
         (6)  Delegirana uredba Komisije (EU) 2016/341 z dne 17. decembra 2015 o dopolnitvi Uredbe (EU) št. 952/2013 Evropskega parlamenta in Sveta v zvezi s prehodnimi določbami za nekatere določbe carinskega zakonika Unije, kadar zadevni elektronski sistemi še ne delujejo, in o spremembi Delegirane uredbe (EU) 2015/2446 (UL L 69, 15.3.2016, str. 1).
      
         (7)  Uredba Komisije (EU) št. 92/2010 z dne 2. februarja 2010 o izvajanju Uredbe (ES) št. 471/2009 Evropskega parlamenta in Sveta o statistiki Skupnosti o zunanji trgovini z državami nečlanicami v zvezi z izmenjavo podatkov med carinskimi organi in nacionalnimi statističnimi organi, pripravo statistik ter oceno kakovosti (UL L 31, 3.2.2010, str. 4).